Rogers efterkommere fastholdt magten til slutningen af det [[12. århundrede]], hvor den tysk-romerske kejser [[Henrik 6. (Tysk-romerske rige)|Henrik 6.]] indtog kongedømmet og lagde det ind under [[Huset Hohenstaufen]] i [[1197]]. Den blot 3-årige kommende tysk-romerske kejser, [[Frederik 2. (Tysk-romerske rige)|Frederik 2.]], der faktisk også var barnebarn af Roger 2., blev sat på tronen, hvilket gav problemer i det centraliserede Sicilien. Samtidig var der flere tronprætendenter, men Frederik 2. opretholdt med skiftende værger magten, da striden efterhånden ebbede ud i [[1207]]. Frederik udbyggede Rogers assizer, hvilket resulterede i, at kongeriget Sicilien blev den første europæiske [[enevælde|enevældige]] stat, der trådte ud af feudalismen. Frederiks og Rogers lovgivning, nedfældet i ''Liber Augustalis'', var basis for sicilianske love helt til [[1819]]. Desuden grundlagdes et af de første universiteter, [[Napoli Universitet]] med tilnavnet ''Federico II''.
Filosofi Historie Kultur Tidligere_riger,_stater,_protektorater,_kolonier_og_lande Foreninger Organisationer